**103/3 KISWAHILI –Karatasi ya 3**

**(Fasihi)**

**Jaribio La Pili 2019**

MUDA: 2 ½

**Jina …………………………………………….……… Nambari…………………………..**

**Sahihi ………………….…...………………….….. Tarehe ……………………………………**

**MAAGIZO**

1. *Andika jina lako na nambari yako ya mtihani katika nafasi ulizoachiwa hapo juu*
2. *Tia sahihi yako kisha uandike tarehe ya mtihani katika nafasi ulizoachiwa hapo juu*
3. *Jibu maswali* ***manne*** *pekee*
4. *Swali la* ***kwanza*** *ni la* ***lazima***
5. *Maswali hayo mengine matatu yachaguliwe kutoka sehemu nne zilizobaki, yaani: Riwaya, Tamthilia, Fasihi Simulizi na Hadithi Fupi*
6. *Usijibu maswali* ***mawili*** *kutoka* ***sehemu moja***
7. *Majibu yote* ***lazima*** *yaandikwe kwa lugha ya Kiswahili*
8. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

Fungua ukurasa

**SEHEMU A: FASIHI SIMULIZI**

**MAJIBU**

a) i) Mbolezi. (alama 2)

 ii)

**Majukumu**

1. Kuwafariji au kuwasaidia waliofiwa kukabiliana na uchungu wa kupoteza mpendwa wao.
2. Kusifu aliyekufa kwa kutoa sifa zake chanya au michango yao.
3. Kubembeleza roho za wafu(mizimu) ili kusitokee maafa mengine.
4. Kuonyesha msimamo wa jamii kuhusu matokeo ya kifo k.v. husababishwa na pepo, maovu, njia ya kuingia mbinguni.
5. Kutakaswa hisia za huzuni za aliyefiwa kumpunguzia uzito wa kumpotezea mpendwa wake.
6. Kueleza kutoepukika kwa kifo.
7. Kukejeli kifo.

 Zozote 5 x1 = alama 5

b) **Sifa za Mtambaji hodari/Mganaji bora**

1. Asiwe mwoga ili kuweza kuzungumza hadharani.
2. Asiwe na haya ili kuweza kuzungumzia mambo ya aibu inapobidi.
3. Awe na uelewa wa mazingira na masuala ibuka katika jamii ili kuweza kuwasilisha dhana zisizopatikana katika mazingira yake k.m. kutumia rais kuelezea dhana ya mfalme.
4. Awe na ufahamu mpana wa lugha ili aweze kuitumia kwa uhodari na kuwasilisha kwa wepesi.
5. Awe mchanganfu na mcheshi ili kunasa makini ya hadhira na kuzuia isikinai.
6. Awe na ufahamu mpana wa utamaduni husika ili kuzuia kutumia maneno na ishara zinazoweza kuwaudhi au kupingana na imani za hadhira.
7. Awe na uwezo wa kushirikisha hadhira k.v. kuimba, maswali ya balagha ili isikinai, n.k.
8. Aweze kujua, matarajio, kiwango cha elimu na tajriba ya hadhira ili kuweza kubadilisha kwa kiwango kinachofaa.
9. Awe na uwezo wa kuingiliana vizuri na hadhira ili aivutie.
10. Awe na kumbukumbu nzuri ili usimulizi wake utiririke vizuri.
11. Awe na uwezo wa kudramatisha ili kuonyesha picha fulani k.v. kuiga toni, sauti, na kiimbo kulingana na swala analowasilisha.
12. Kubadilisha toni au kiimbo ili hadhira isikinai.
13. Awe na ujuzi wa kutumia ishara za uso, mwili na miondoko kulingana na hali anayoigiza.
14. Awe na ujuzi na ufasaha wa lugha ili kuwasilisha mawazo kwa njia mwafaka na inayovutia.
15. Aweze kubadilisha toni na kiimbo kulingana na hali tofauti anazoigiza k.v. huzuni
16. Awe na uwezo wa kushirikisha hadhira kwa nyimbo na maswali ya balagha ili kuondoa uchovu wa kutazama na kusikiliza.
17. Awe na uwezo wa ufaraguzi/ kubadilisha utambaji wake papo hapo kutegemea hadhira yake na kutoa mifano inayofahamika kutoka katika mazingira ya hadhira.
18. Awe na uwezo wa kutumia mtuo wa kidrama ili kuongeza taharuki, kusisitiza ujumbe na kuteka makini ya hadhira.

 **Zozozte 5 x 1 = alama 5**

**Sifa za Ngano**

1. Huwa na mianzo maalumu
	* Paukwa! Pakawa!
	* "Hadithi! Hadithi!" - "Hadithi Njoo!"
	* Hapo zamani za kale...
2. Huwa na miishio maalum
	* Hadithi yangu yaishia papo!
	* ...wakaishi kwa raha mustarehe.
3. Huwa na funzo fulani ambalo aghalabu hutajwa mwishoni mwa hadithi.
4. Masimulizi yake huwa kwa wakati uliopita
5. Husimuliwa kwa lugha ya natharia
6. Huwa na wahusika ambao wanaweza kuwa binadamu, wanyama, miungu, mashetani au vitu visivyo hai
7. Huhusisha mbinu nyingine za fasihi simulizi kama vile
	* - Nyimbo - kuburudisha, kuamsha hadhira, kupitisha ujumbe
	* -Methali - kutoa funzo
	* – Misemo- kupamba lugha
	* Mafumbo na vitendawili - kushirikisha hadhira katika masimulizi
8. Hutumia mbinu ya takriri ili kusisitiza ujumbe kwa kurudiarudia maneno, matukio au nyimbo
9. Hutumia tamathali za usemi kama vile tashbihi, tashihisi, chuku, tanakali za sauti ili kupamba masimulizi n.k
10. Huwa na muundo rahisi wenye mwanzo, kati na mwisho.
11. Ufanisi wake hutegemea mbinu za mtambaji k.v ishara-uso na ubunifu wake jukwaani.
12. Sehemu fulani zinaweza kubadilishwa kulingana na hadhira

 **zozote 5 = 1 x5= alama 5**

d) **Umuhimu wa Fomyula ya Kumalizia/Mwisho Maalum**

1. Kuashiria mwisho wa hadithi.
2. Kutoa hadhira katika ulimwengu wa hadithi hadi ule halisi.
3. Kumpisha/kumpa fursa mtambaji anayefuata.
4. Kupisha shughuli inayofuata.
5. Kutoa funzo la hadithi kwa muhtasari.

vi) Kupa hadhira nafasi ya kupumzika baada ya kuwa makini kwa muda

 zozote 3 = 1x3 = alama 3

**SEHEMU YA B: RIWAYA**

**Asumpta Matei: Chozi La Heri**

**a)**

* Haya ni mameno ya Ridhaa
* Yalimpitikia baada ya kumjibu Tila mawazoni.
* Hii ni baada ya Ridhaa kukubali maneno ya Tila ya hapo awali.
* Inaadhihirika kuwa amekubali kuwa yeye ni mgeni wala si mwenyeji.

 Alama 4

**b) Swali la balagha** – hapo ulipo sicho kitovu chako?

**Kuchanganya ndimi** – historical injustice

 Alama 2

c**) Umuhimu wa Ridhaa**

* Ametumiwa na mwandishi kutuonyesha hasara iletwayo na ukabila
* Ni kielelezo cha watu wasiobagua watu wengine. Yeye hakujali wanakijiji wenzake wa ukoo gani bali yeye alitekeleza miradi ya maendeleo ili kuwafaidi wote.
* Ametumiwa kuonyesha udhalimu wa watawala – anahadithia namna majumba yake yalivyobomolewa.

 **Zozote 3 x 1 = alama 3**

**Sifa za Ridhaa**:

* Ni mshirikina – milio ya kereng’ende na bundi inamtia kiwewe. Anamwambia Terry mkewe kuwa milio hii ni kama mbiu ya mgambo, huenda kukawa na jambo.
* Ni mwepesi wa moyo – anapopatwa na mawazo ya hapo awali ambayo ni ya kukatisha tamaa, analia kwa urahisi, kinyume na matarajio ya jamii kuwa mwanamume hafai kulia.
* Ni mwenye bidii: alikuwa na bidii kubwa katika kazi yake ya kila siku aliyoiita ‘ujenzi wa taifa’.
* Ni mvumilivu: Alivumilia matukio yaliyomkumba kijijini mwake, yakiwemo kutotakikana huko na kufukuzwa, mali yake yaliharibiwa na familia yake kuuliwa. Anapiga moyo konde kukabiliana na hali hiyo mpya.

 Zozote 3 x1 = alama 3

d)

* Walichomewa nyumba zao - Ridhaa alichomewa nyumba yake ya kifahari.
* Watu wao waliawa – Familia ya Ridhaa ilichomwa na Bwana Kedi jirani yao.
* Watoto wao walibakwa – mabinti zke Kaizari walibakwa na vijana wenzao.
* Walitoroka na kuacha makwao wakawa maskwota au wakimbizi wa ndani kwa ndani.
* Walibaguliwa na wenyeji na kubandikwa jina ‘wafuata mvua’
* Walikimbia na kutorokea msituni

 Zozote 3 x 2 = alama 6

 Alama 6

**3. Jadili maudhui ya ‘asasi ya ndoa’ kama yalivyoangaziwa katika riwaya ya Chozi la Heri.**

 **(alama 20)**

 Ndoa ni maafikiano rasmi baina ya mwanamume na mwanamke ili waweze kuishi pamoja kama mke na mume.

 i) Ridha alikuwa na mke kwa jina Terry. Walifanikiwa kuwa na watoto wafuatao: Mwangeka, tila na marehemu Dede. Ndoa hii haikudumu kwani janga la moto lilisambaratisha aila hii na ndipo Terry, Lily na Becky wakaaga dunia. Ridhaa alibaki mjane.

ii) Mwangeka alikutana na Lily Nyamvula katika chuo kikuu na kumwoa. Walipata mtoto mmoja kwa jina Becky. Ndoa hii haikudumu kwani Lily na Becky waliangamia kwenye janga la moto.

iii) Baada ya ndoa ya kwanza kusambaratika, Mwangeka alimwoa Apondi. Walipaa mtoto wa kiume kwa jina la Ridhaa.

iv) Mwangeka alimwoa mwanamke kwa jina Neema. Hawakufanikiwa kupata mtoto wao kindakindaki japo walipanga mwao kwa jina Mwaliko.

v) Kangata alkuwa na mke wake kwa jina Ndorine. Walifanikiwa kupata watoto wafuatao: Lunga Kiriri, Lucia Kiriri na Akelo Kiriri.

vi) Lucia Kiriri alikuwa ameolewa katika ukoo wa Waombwe ambao awali walikuwa maadui sugu wa ukoo wa Anyamvua. Ndoa hii ilipata pingamizi sana kutoka kwa ukoo mzima lakini kutokana na Msimamo imara wa Kangata, ndoa hii ilisimama. Watu wa ukoo wa kina Kangata walishangaa kwa nini mwana wao akaozwa kwa watu ambao huvaa nguo ndani nje na pia huzaa majoka ya mdimu ambayo ni machoyo kupindukia.

vii) Kaizari alikuwa na mke kwa jina Subira. Walikuwa na mabinti wawili, Lime na Mwanaheri.

viii) Lunga alikuwa na mke kwa jina Naomi. Walikuwa na wana watatu – Umu, Dick, na Mwaliko. Ndoa hii haikudumu kwani Naomi alimwacha Lunga na kwenda mjini alikokuwa shangingi kwelikweli.

ix) Pete na Fungo – tunaelezwa kuwa Pete alipoingia darasa la saba alipashwa tohara nao wajombake wakapokea posa na baadaye mahari kutoka kwa buda mmoja kwa jina Fungo alimuoa kama bibni wan ne. Ndoa hii haikudumu kwani Pete alihiari kumwacha baba huyu.

**SEHEMU C: TAMTHILIA**

**Pauline Kea – Kigogo Jibu swali la 4 au la 5**

4. a)

* Maneno haya yalisemwa na Majoka.
* Alikuwa akimwmbia Ashua
* Walikuwa ofisini mwa Majoka.
* Ilikuwa ni wakati Ashua alikuwa ameenda kumwomba Majoka msaada wa chakula kwa sababu wanawe walilala njaa. Majoka alitaka kula uronda naye ndiposa aweze kumsaidia.

b) Methali – simba hageuki paka kwa kukatwa makucha

c) Anasema kwamba ana uwezo wa kufanya tendo la ngono na Ashua.

d) alimwoa mwanamke mwingine lakini kwa kumwoa mwanamk mwingine haimaanishi kuwa hawezi kumrambisha Ashua mahaba.

**Sifa za Ashua**

* Ni mwaminifu kwa mumewe Sudi kiasi kwamba hataki kuonana kimwili na Mze Majoka.
* Ni jasiri: Anamwambia Majoka kw ujasiri kwamba amekuja kuomba msaada kwake wala si kusiriki mapenzi naye.
* Ni mwenye maadili: Hafurahishwi na ukosefu wa maadili wa Majoka ambaye anamtukana mumewe Sudi kwa kumwita zebe. Pia, anafuata maadili kiasi cha kutotaka kuajiriwa katika kampuni ya kihuni ya Majoka.
* Ni mzalendo: Anaungana na waandamanaji wengine ili kutetea kufunguliwa kwa soko. Anaongoza wimbo wakati wa maandamano ya kufunguliwa kwa soko la Chapakazi.
* Ni mwepesi wa kutamauka: Anakosa kuvumilia mpaka wakajaliwa maishani. Anamlaumu Sudi kwa kumdanganya kuwa maisha yatakuwa bora na kwamba amengoja ya kutosha. Anamwomba talaka yake.

5. Eleza mbinu alizotumia Majoka kufanikisha utawala wake. (alama 20)

i) Anatumia **jela.** Majoka aliwafunga jela waliompinga. Alimfunga jela Ashua kwa kuwa alikuwa analipinga suala la kufunga soko la Chapakazi.

ii) Anatumia **askari**. Majoka alitumia askari ili kuwatawanya waliokuwa wakiandamana kwa sababu ya kufungwa kwa soko. Ni askari wawa hawa ambao waliwaua vijana watano na kuwaumiza wachuzi kadhaa pale sokoni wakati wa maandamano.

iii) Majoka anatumia **mauaji.** Majoka anajaribu kumuua Tunu kupitia askari wake Chopi japo hakufanikiwa. Vilevile alimwua Jabali, aliyekuwa mpinzani wake wa karibu kisiasa msimu aliopita kisha kusingizia kauawa kupitia ajali.

iv) Vilevile anatumia **vitisho** ili kuwakomesha. Majoka, kupitia kwa Kenga, anamtishia Sudi kwa kumwambia kuwa asipomchongea kinyago siku moja atakuja kumtafuta.

v) Pia, anatumia mbinu ya **tenga utawale.**  Wakati Tunu na Sudi wanakwenda kwenye ofisi ya Majoka, anaomba kuongea nao kila mmoja peke yake. Vilevile Majoka anajaribu kumwangamiza Tunu amtenganishe na Sudi. Hivyo itakuwa rahisi kubaki uongozini.

vi) Anatumia **mabarakala/vibaraka.** Hawa ni wafuasi sugu wa viongozi wanaosaidia viongozi kuwakomesha wapinzani. Ngurumo alitumiwa na Majoka ili kumwangamiza Tunu japo hawakufanikiwa.

vii) Anatumia **propaganda** ili kuwatenganisha wapinzani. Majoka na watu wake wanaeneza uvumi kwamba Sudi na Ashua ndio wanaoiwinda roho ya Tunu.

viii) Anatumia **ushawishi.** Kenga, mshauri wa Majoka anamshawishi Sudi kuchonga kinyago cha Ngao ili apate malipo mazuri na maisha yake kubadilika. Kuwa jina lake litashamiri na apate tuzo nyingi, zaidi ya hayo apate likizo ya mwezi mzima ughaibuni. Ahadi hizi zote ni za uongo.

ix) Anatumia **zawadi.** Kenga anawaletea Sudi, Boza na Kombe zawadi ya Keki kuwafumba macho ili wamuunge mkono Majoka.

x) **Viongozi hutumia nguvu**. Majoka anadai wafadhili wa wapinzani lazima wavunje kambi zao Sagamoyo, kuwa Sagamoyo yajiweza. Anapanga kumkomesha Tunu dhidi ya kuongoza maandamano kwa kutumia nguvu zake kiutawala. Kenga anamshauri Majoka atangaze kwamba maandamano ni haramu kwa kutumia nguvu kasha maafisa wa polisi watumie nguvu zaidi.

**xi) Kudhibiti vyombo vya habari.** Majoka anapanga kufunga vituo vya runinga Sagamoyo ili abakie na vichache anavyotaka vya kutangaza habari anazotaka.

**xii) kufuta kazi wasiomuunga mkono:** Majoka anamfuta kazi Kenga kwa kutomtii kupiga watu risasi sokoni Chapakazi.

**SEHEMU D:-HADITHI FUPI**

**Alifa Chokocho**: - Masharti ya Kisasa

 a)

* Mzungumzaji ni Dadi  **(alama 1)**
* Ni uzungumzi nafsia (**alama 1)**
* Dadi anamkejeli mkewe mwalimu mkuu baada ya mke huyu kumwambia

kwamba mumewe ameenda shuleni kufanya kazi ambazo zimezidi. (**alama 2)**

b) sifa za Dadi

* Ni mwenye bidii. Alifanya kwa bidii biashara ya kuuza samaki.
* Ni mwenye mapenzi ya dhati. Anampenda sana Kidawa kiasi cha kumtafuta siku nyingi ndipo awe mpenzi wake.
* Ni mwenye kushuku: Anashuku kwamba mkewe ana wapenzi wa kiume kama vile mwalimu mkuu wa shule anayofanya kazi ya umetroni mwanamke huyu.
* Ni mwenye wivu: alionyesha wivu mkubwa kwa mkewe Kidawa kwa kufikiria kuwa alijihusisha na mahaba na wanaume wengine.
* Ni mnyenyekevu: Alikubali masharti ya Kidawa yaliohusisha kufanya kazi ya nyumba japo alikubali shingo upande.
* Ni mdadisi: Alidadisi kwa kina uhusiano aliomdhania Kidawa kuwa nao na mwalimu mkuu.
* Mwenye kisasi: alifuatilia Kidawa hadi ofisini mwa Mwalimu Mkuu akitarajia kuwapata katika mapenzi haramu ili adhibitishe mawazo yake ya kumdhania Kidawa kuwa na mpango wa kando.

 **zozote 3 x 2 = alama 6**

c) Sadfa: Mbinu inayonyesha kutendeka kwa mambo mawili au zaidi kwa wakati mmoja bila matarajio au mpango. Mifano katika hadithi:

**i)** Dadi ambaye amekuwa akimpenda Kidawa kwa muda, lakini hajafanikiwa kamwe kumpata msichana huyu anayemvutia sana anaendelea na shughuli zake. Kisadfa anatokea Kidawa na kumfahamisha kwamba anampenda na sasa angetaka apange mpango ndipo amwoe. Haya ni mambo mawili yanayotokea kwa wakati mmoja bila mpango.

**ii)** Dadi anapitia mitaani akiwauza samaki anaowabeba kwa baiskeli. Kisadfa, Zuhura anayejifanya anataka samaki anatokea na kuanza kumpiga vijembe mwanamume huyu kutokana na kutumikishwa na mkewe katika shughuli za pale nyumbani. Hapa hakukuwa na mpango Dadi akutane na mwanamke huyu ndipo aanze kumpiga vijembe.

**iii)** Inasadifu kwamba wakati mwalimu mkuu anapoendelea kushughulikia kazi zake nyingi mle ofisini ndipo Kidawa anapoingia kwa kutaka kuiacha kazi yake ya umetroni. Hapa hakukuwa na mpango mwanamke huyu aingie katika ofisi hii wakati mwalimu huyu anaposhughulikia kazi zake amfahamishe kutaka kuacha kazi kwake.

**iv)** Dadi anapanda juu ghorofani ndipo afikie ofisi ya mwalimu mkuu kwa kutumia paipu ndipo achungulie kinachoendelea baina ya mwalimu mkuu huyu na mkewe Kidawa. Inasadifu kwamba wakati anapotaka kuchungulia hivi ndipo mkewe anapoingia katika ofisi hii.

**v**) Inasadifu wakati Dadi anapochungulia dirishani mwa ofisi ya mwalimu mkuu ndipo anapoonekana na watu akiwa amepanda kule juu kwa paipu kama mwizi anayetaka kuiba. Hakukuwa na mpango kwamba Dadi angepanda huko juu kwa paipu achungulie ofisini ndipo watu hao watokee. Hapa mambo haya mawili yametokea kisadfa.

**vi)** Kuna mtu anayeanguka chini kutoka katika paipu aliyoning’inia kule juu ghorofani kutokana na kuonekana na watu na kuwaita walinzi wa shule. Inasadifu kwamba Kidawa anapofika pale anagundua kwamba ni mumewe aliyeanguka na kuumia sana. Hapa hapakuwa na mpango mwanamume huyu aanguke ndipo Kidawa atoke nje ya ofisi akiwa na mwalimu mkuu na kupata yule aliyeanguka ni mumewe.

**vii)**Inasadifu kwamba Dadi anapoenda nyumbani kwa mwalimu mkuu kwa ajili ya kutaka kujua kama ameenda shuleni anafahamishwa na mke wa mwalimu huyo kwamba mumewe ameenda shuleni kwa kuwa ana kazi nyingi za kufanya kule. Hii ni sadfa kwa kuwa hapakuwa na mpango mwanamume huyu ampate pale nyumbani ama ampate akiwa ameenda shuleni.

 **zozote 3 x 2 = alama 6**

**Majazi**

**Kidawa** – Kidawa amekuwa kama dawa kwa maradhi ya Dadi ya mapenzi.

**Dadi** – Dadi ni babake msichana kwa jina Shara. Huyu ni mtoto wa pekee wa Dadi na Kidawa kutokana na hali yao ya upangaji wa uzazi ambayo hairuhusu kupata watoto wengi.

 2 x 2 = alama 4

7. a)

* Anayesema maneno haya ni Mzee Mago
* Anawaeleza wananchi wa Madongoporomoka
* Huwakusanya katika Mkahawa Mshenzi akikusudia kuzuia haki isiangamizwe na hao watu wakubwa waliotaka kuchukua makao ya watu ili kuendeleza ujenzi wao.

b) Sifa za Mzee Mago

* Mtetezi wa haki. Anatetea haki ya kuendelea kuishi katika eneo la Madongoporomoka ambalo linatishiwa kutwaliwa na wakubwa wa eneo hili. Yeye anataka kuzuia haki hii isiangamizwe na wakubwa hawa wasiojali wananchi wanyonge.
* Ni jasiri: Anawazuia watu wakubwa kwa ujasiri wasije wakachukua ardhi yao ya Madongoporomoka. Ingawa si kazi rahisi kuwazuia watu hawa kuchukua ardhi hii, yeye anajitolea mhanga kuzuia njama ya watu haw kutwaa ardhi hii.
* Ni mshauri mwema: Anashauriana na wenzake jinsi ya kuviruka vizingiti vya kisheria vinavyowekwa na wakubwa kama njia ya kuwakandamiza. Vikwazo hivi vinawekwa ili kuwazuia watu wadogo kama wao kuteea mali zao.
* Ni mwenye mlahaka mwema. Ni kutokana na mlahaka mwem ambapo anaingiliana na watu vizuri bila matatizo na kuelewana nao. Yeye anawatembelea wenzake na kushauriana nao jisi ya kupigania haki zao. Haya yote anayafanya kwa mlahaka mwema.
* Ni mpenda amani: Anawashauri watu waishi kwa amani na furaha nchini mwao. Ni kutokana na jambo hili ambapo mhusika huyu anadhihirisha kwamba ni mpenda amani.
* Ni mwenye busara: anafahamu vyema matokeo ya wingu linalotarajiwa kutua. Hivyo anajiandaa na pia kuwaandaa wnakijiji ili yatakapowasili madhila wawe tayari wameungana kupigania haki zao.

c)

* Taswira ya jiji lililojengwa majengo ya kila aina mpaka likajaa kabisa. Baadhi ya majengo haya ni hoteli, mikahawa, majumba ya muziki, maduka, shule, mahakama, hospitali miongoni mwa mengine.
* Taswira ya Madongoporomoka inajitokeza wazi. Haya ni makazi ya makabwela wasio na mbele wala nyuma. Ardhi ya eneo hili imejaa uchafu wa kila aina. Kuna mashonde ya kinyesi, matope, vibanda uchwara, maji chafu, uvundo na kadhalika.
* Taswira ya jitu la miraba minne linaloingia mkahawani .. Jitu hili linatwaa nafasi yote ya meza inayofaa kutumiwa na watu wane. Aidha jitu hili linakula vyakula vyote kutoka katika mkahawa huu.
* Taswira la tumbo la jitu lililoshiba kupita kiasi. Hii ni ishara ya ulafi uliopita mipaka wa jitu hili linazidi kufura huku ugovi wa vyakula tumboni mwa jitu hili ukidhihirika kupitia mingurumo ya radi inayosikika mpaka nje.
* Taswira ya watu wanaokimbilia usalama wao; huku matingatinga ya buldoza yakiendelea kubomoa vibanda vya wakazi hawa wa Madongoporomoka. Watu hawa wanafukuzwa na pia kupigwa na askari wa baraza la mji pamoja na wale wa polisi.

 zozote 4 x 2 = alama 8

4. (a) **Ushairi**

 (i) akiambiwa ni mbaya

 (ii) a kipewa mali.

1. angetiwa jela.
2. watu wakimnunia.
3. akilazimishwa (4 x 1 = 4)
4. Uhuru wa mshairi.

(i) Lahaja - siati, ndia

(ii) Inkisari – nalousiwa, tajitia –

(iii) Tabdila – sitomacha, sitokubali (2 x 2 = 4)

1. Kwa mamake

Kwa wahenga (1 x 1 = 1)

1. Maudhui:

Mshairi anasema kuwa, hataacha kutenda wema hata kama atakubana na vikwazo

vya kila aina. (2)

1. Muundo wa ubeti wa pili.
	* Una vipande viwili – kila mshororo.
	* Vina a, ma

a, ma

ma, a

 - Mizani - 8, 8

 8, 8

 8, 7

 8, 8 (2 x 1 = 2)

1. Lugha ya nathari: ubeti wa mwisho.

Ingawa wema una uchungu.

Sitaacha kutenda. Nitaenda niwaache wanaosema wakiendelea kusema kwani

malipo yangu yako kwa Mungu.

Sitaacha kutenda wema hata kama nitaangamizwa. (alama 4)

 (g) Mtima - Moyo

 Kutotema – Kutoacha

 Kuigharimu roho yangu – Kifanya niuawe (3 x 1 = 3)